حصلت “كود” على معطيات حصرية حول ظروف وملابسات تسريب تسجيل صوتي منسوب لناصر الزفزافي، قائد حراك الريف، قبل أن تسارع المندوبية العامة لإدارة السجون وإعادة الإدماج لإيفاد لجنة مركزية بتعليمات من المندوب العام محمد صالح التامك. وتشير المعلومات، التي حصلت عليها “كود”، أن اللجنة المركزية المذكورة انكبت تحرياتها حول تقصير عدد من موظفي سجن “رأس الماء” التابع للنفوذ الترابي لإقليم مولاي يعقوب لحظة المكالمة المطولة التي أجراها الزفزافي مع شخص يعتقد أنه من قرائبه، وهي المكالمة التي وصلت إلى ساعة و26 دقيقة وهذا القريب هو الذي سجل المكالمة اللجنة المركزية، التي يتقدمها مسؤول كبير بالمندوبية العامة لإدارة السجون، ومن خلال البحث الأولي اللّي دارتو مع عدد من الموظفين، وعلى رأسهم مدير السجن، وقفت فيه على وجود تقصير واضح، سيما فيما يتعلق بالمدة الزمنية التي كان يتحدث فيها الزفزافي بكل ثقة في النفس. وقالت المصادر ذاتها، لـ”كود”، أن الزفزافي كان موجد لهاد المكالمة اللي وجه فيها مجموعة من الرسائل، مستغلاً تقصير عدد من الموظفين في أداء واجبهم المهني، مضيفة: “اللجنة المركزية مني جات لفاس ومشا للحبس ديال راس الما خلقات استنفار كبير فهاد المؤسسة السجنية، وكاين اللي مكانش عارف علاش جاية”. اللجنة المركزية التي أوفدها التامك، حسب مصادر “كود”، بغات تعرف حتى شكون الجهة اللي كان كيهضر معاها الزفزافي. واش الأمر يتعلق بصح بعائلتو او شي حد آخر. هنا كاين تقصير آخر ديال الموظفين. مصادر من مندوبية السجون أشارت لـ”كود” إلى أن المندوب العام صالح التامك كان متابع بنفسو هاد القضية وكان باغي التحقيق واخد طريقو حتى للنهاية. دبا البحث الأولي سالات بتوقيف المدير و3 موظفين. لكن راه مزال البحث متواصل ويقدر يوصل لشي أمور أخرى ماشي إدارية وتكون قانونية. دبا مدير سجن راس الما وباقي الموظفين الموقوف عن العمل ينتظر أن يتم إحالتهم على أنظار المجلس التأديبي الذي سينعقد الأسبوع المقبل. والبحث والمتواصل يقدر مزال يخرج على موظفين آخرين. وفي سياق متصل، علمت “كود”، أن الوكيل العام للملك لدى محكمة الاستئناف دخل على خط هاد الحادث اللي استنفر مندوبية السجون، وأمر بالاستماع إلى جميع الموظفين والزفزافي. دبا حتى النيابة العامة غادي توجد تقرير على شنو وقع باش تاخد الإجراءات القانونية بالموازاة مع الإجراءات الإدارية المتخذة. 
ها كيفاش خرج تسجيل صوتي للزفزافي على مدير الحبس ديال “راس الما” و3 موظفين.. التسجيل فيه ساعة و26 دقيقة والوكيل العام دخل على الخط